
PÁLYÁZATI FELHÍVÁS
A Pécsi Tudományegyetem Műszaki és Informatikai Kara pályázatot ír ki a
2026/2027-es tanév TAVASZI félévére az Erasmus+ tanulmányi mobilitás programban való részvételre

A pályázat célja:
Célja, hogy lehetővé tegye oktatási, nyelvi és kulturális tapasztalatok megszerzését egy másik program országbeli felsőoktatási intézményben. A tanulmányi célú mobilitásnak elő kell segítenie a hallgató tanulmányi előmenetelét és személyes képességeinek fejlesztését.
Az Erasmus program keretében a pályázaton nyertes hallgatók lehetőséget kapnak Európai Uniós partneregyetemeink egyikén részképzésben részt venni nem kell tandíjat fizetniük és a kint teljesített vizsgáik itthoni tanulmányi kötelezettségükbe beszámításra kerülnek.  
A mobilitás csak akkor valósulhat meg, ha a külföldi tanulmányokat a küldő intézmény elfogadja és azt a hallgató itthoni előmenetelébe 100%-ban (a PTE-s kreditszámokon) beszámítja.

A külföldi tanulmányi mobilitás időtartama: min. 63 nap– max. 150 nap
A tanulmányi mobilitásnak meg kell valósulnia: 2027.08.10-ig.
Ösztöndíj pénzneme: EURO
Ösztöndíj folyósítása: 90% elő – 10% utófinanszírozás

Az Erasmus+ program keretében külföldön teljesítő hallgatók:
· a fogadó intézményben nem fizetnek tandíjat;
· itthon is beiratkoznak, aktív hallgatói státuszt létesítenek, esetleges itthoni tandíjukat kifizetik és rendes ösztöndíjukat a külföldi tartózkodás idejére is megkapják;
· az abszolutóriumot nem szerzik meg, aktív hallgatói jogviszonyt tartanak fent a mobilitás befejezéséig;
· 100%-os kreditelismerés (a külföldön szerzett krediteket 100%-ban befogadja a PTE)
· A program/PTE/Küldő Kar garantálja a hallgatók számára a kint szerzett kreditek elismerését: a hallgató tanulmányi mobilitása alatt végzett tevékenységet a küldő intézménynek el kell fogadnia és teljes mértékben meg kell feleltetnie a tantervi struktúrának, így elkerülhető az esetleges csúszás, ami az egyik legnagyobb visszatartó erő a hallgatók körében.
· a támogatási szerződés megkötése kizárólag mindhárom fél által aláírt Tanulmányi szerződés (ún. Learning Agreement) megléte esetén lehetséges. A Learning Agreement-ben vállalt kurzusteljesítés és megfeleltetés mind a hallgató, mind az intézmények számára kötelező érvényű.
Kötelező elem
· Felhívjuk a figyelmét arra, hogy aláírt és a kar által elfogadott tanulmányi szerződés (ún. Learning Agreement) nélkül, valamint Kari PÖB/Erasmus Bizottsági döntés nélkül, és aláírt támogatási szerződés nélkül nem kezdhető meg a mobilitás, utólagos támogatási szerződéskötésre nincs lehetőség. Az egyetem a mobilitás kezdődátumát követően már nem utal ösztöndíjat, ha a felsorolt feltételek nem teljesültek.

Ki nyújthat be pályázatot?
Általános részvételi feltételek:
· a hallgató magyar állampolgár, vagy oklevélszerzésre irányuló tanulmányokat (Alap, Mester, Osztatlan, PhD) folytat az intézményben;
· kiutazás legkorábban a felsőoktatási tanulmányok első évében (egy lezárt félévvel rendelkezik a kiutazáskor)
· abban a félévben, amelyben a mobilitás megvalósul, aktív hallgatói jogviszonnyal rendelkezik a PTE-n;
· a hallgató nyelvi kompetenciáinak ellenőrzése megtörténik az Európai Bizottság által elvárt módon (on-line felmérés a kiválasztás után, illetve a hazaérkezés után)
· megfelel a karon meghirdetett pályázati követelményeknek.
Benyújtandó dokumentumok: 
· önéletrajz (a mobilitás nyelvén, pl. angol)
· motivációs levél (a mobilitás nyelvén, pl. angol)+ előzetes tantárgyválasztás (szakmai intézettel egyeztetve)
· kreditigazolás az előző 2 lezárt félévről (elsős hallgató esetében 1 félévről)
· nyelvvizsga bizonyítvány(ok) másolata
· igazolás egyéb tudományos vagy közösségi tevékenységről (opcionális)
· témavezetői ajánlás (kizárólag PhD hallgatók esetében)

Az Erasmus+ program szabályai szerint minden hallgató legfeljebb 12 hónapra kaphat Erasmus státuszt képzési szintenként (részképzés és szakmai gyakorlat összesen), így ha a pályázó jelenlegi képzési szintjén korábban részt vett Erasmus részképzésben és/vagy szakmai gyakorlatban, de nem használta ki a 12 hónapos Erasmus időtartamot, akkor újra pályázhat. Azok a mester vagy doktori képzésben résztvevő hallgatók is pályázhatnak, akik a korábbi képzési szinte(ke)n már voltak Erasmus hallgatók.
 
Az ösztöndíj mértéke:
A végleges ösztöndíjak napra pontosan kerülnek kiszámolásra a benyújtott három fél által aláírt tanulmányi szerződések alapján.
 
Az Erasmus+ támogatást elnyert hallgatók ösztöndíja két fő részből áll: 
· alaptámogatás (havi átalány ösztöndíj) és 
· egyszeri és egy összegű utazási támogatás. 

A napra pontosan számolt ösztöndíj összege függ a mobilitási időszak hosszától és a célországtól. 


1. Alaptámogatás 

A 2026/2027-es tanévben aktuális havi alapösztöndíjak összege országonként: 
	Fogadó ország
	Havi ösztöndíj ráta

	Magasabb megélhetési költségű országok 
Ausztria, Belgium, Ciprus, Cseh Köztársaság, Észtország, Finnország, Franciaország, Görögország, Hollandia, Lettország, Írország, Málta, Németország, Norvégia, Olaszország, Portugália, Spanyolország, Szlovákia, Szlovénia 
	600 € / hó 

	Alacsonyabb megélhetési költségű országok 
Észak-Macedónia, Horvátország, Lengyelország, Litvánia, Románia, Szerbia, Törökország 
	540 € / hó 

	Rendkívüli támogatás: Erasmus+ esélyegyenlőségi támogatás1 
	+250 € / hó 



Tengerentúli Mobilitási pályázás esetén a Pannónia Ösztöndíjprogram áll rendelkezésre! Európai Uniós Országokba történő mobilitás esetén az Erasmus Bizottság fenntartja a jogot arra, hogy a Pannónia Ösztöndíjprogram keret kimerüléséig átsorolja a hallgatói pályázatokat magasabb ösztöndíjkategóriába a hallgató tanulmányi és közéleti teljesítménye alapján.

2. Utazási támogatás 

Az utazási támogatás egyszeri, egy összegű támogatás, kalkulációja a küldő és fogadó intézmény székhelye (MINDEN esetben Pécs város) közötti légvonalbeli távolság alapján történik, az Európai Bizottság hivatalos kalkulációs felületének használatával. https://erasmus-plus.ec.europa.eu/resources-and-tools/distance-calculator

Az utazási támogatás összege zöld utazási forma esetén magasabb, abban az esetben, ha a teljes oda-vissza utazás fenntartható eszközzel történik. Ennek megfelelően az utazási támogatás mértéke a következő:


	Távolság
	Utazási támogatás
	Utazási támogatás (Zöld utazás)

	0–99 km 
	0 € 
	56 € 

	100–499 km 
	0 € 
	285 € 

	500–1 999 km 
	309 € 
	417 € 

	2 000–2 999 km 
	395 € 
	535 € 

	3 000–3 999 km 
	580 € 
	785 € 

	4 000–7 999 km 
	1 188 € 
	1 188 € 

	8 000–19 999 km 
	1 735 € 
	1 735 € 




Zöld utazási támogatás
Zöld utazásnak tekinthető: a vonat, a busz, a telekocsi, a kerékpár és (más fenntartható utazási eszközzel kombinálva) a hajó. A repülőgép, személygépkocsi egyedüli utazóként, elektromos autó NEM tekinthető zöld utazásnak. 

2024-től 500 km alatti utazások esetén fő szabály, hogy a résztvevők csak környezetkímélő közlekedési eszközzel utaznak. 
Zöld utazási támogatás esetén a benyújtandó dokumentumok köre kibővül: utazási dokumentumokkal (vonatjegy; buszjegy; stb.), amely alapján megállapítható(ak) az utazás időpontja(i); személygépkocsival történő utazás esetén pedig a kiutazó által aláírt büntetőjogi nyilatkozatra is szükség van, amely tartalmazza a személygépkocsiban utazó nyertes pályázók névsorát.

EURO ALAPÚ ÖSZTÖNDÍJ KIFIZETÉS

Az esélyegyenlőségi támogatás külön igénylés alapján történik.
https://erasmusplusz.hu/erasmus_kiegeszito_tamogatasok_hallgatoknak/eselyegyenlosegi-kiegeszito-tamogatas

Felhívjuk a pályázó hallgatók figyelmét, hogy az ösztöndíj nem fedezi a kint tartózkodás során felmerülő összes költséget, azt más forrásokból kiegészíteni szükséges.

A pályázat benyújtásának határideje és módja:
A pályázat beadásának határideje: 2026.10.08. (csütörtök) napjának 15:00 órája, a Neptun felületén. A pályázati űrlapot a Neptunon belül a kérvényeknél találod.
Segédlet a kérvény kitöltéséhez

A pályázati kiírásban szereplő egyetemek és a pályázható helyek száma:

	Fogadó intézmény
	fő
	időtartam
	szak
	
nyelv


	Ausztria
	
	
	
	

	FH Joanneum Gesellschaft mbH, Graz
A  GRAZ09
	3
	5 hónap
	építész  (2)
építő (1)
	német/angol

	Csehország
	
	
	
	

	Brno University of Technology
CZ BRNO01
	2-2
	5 hónap
	
   építőmérnök (2)
	angol

	Finnország
	
	
	
	

	South-Eastern Finland University of Applied Sciences XAMK
SF MIKKELI06
	1
	5 hónap
	mérnöki tanulmányok
	angol

	Franciaország
	
	
	
	

	ESIGELEC School of Engineering
Rouen Normandie
F-ROUEN07
	1
	5 hónap
	informatika (MSc)
	francia

	Université Francois Rabelais Tours
F  TOURS01
	
5

	5 hónap
	építész BSc/MSc/PhD (3)
villamos (2)
	angol/francia

	Universite Rennes 1
F RENNES 01
	2-2
	5 hónap
	informatika (MSc)
biomedical (MSc)
	francia

	Horvátország
	
	
	
	

	Josip Juraj Strossmayer University of Osijek
HR OSIJEK01
	4
	5 hónap
	gépész (1)
villamos(1)építész(2)
	horvát


	Írország
	
	
	
	

	Waterford Institute of Technology
IRL WATERFO01
	2
	5 hónap
	építész MSc
	angol

	Lengyelország
	
	
	
	

	AGH University of science and technology
PL KRAKOW02
	2
	6 hónap
	informatika
	angol

	Németország
	
	
	
	

	T.Universität Braunschweig,
D BRAUNSC01
	2
	5 hónap
	     építész BSc  (2)
	német/angol


	Technische Universität München
D MUNCHEN02
	2
	5 hónap
	villamos  BSc(2)
	német/angol

	Berufsakademie Sachsen University
D GLAUCHA03
	2
	5 hónap
	gépész (2)
	német/angol

	Fachhochschule Würzburg-Schweinfurt Aschaffenburg
D  WURZBUR03
	8
	5 hónap
	építészet (4)
elektronika (4)
	német/angol

	Fachochschule Dortmund- University of Applied Sciences
D DORTMUN02
	2
	5 hónap
	építészet
	német/ angol

	Olaszország
	
	
	
	

	Universitá Degli Studi de Ferrara
I FERRARA01
	2
	5 hónap
	építész MSc/MA
	olasz

	Universitá Degli Studi di Roma "La Sapienza"
I  ROMA01
	
6
	5 hónap
	építész (3)
ipartervező
belsőépítészet(3)
MSc/PhD
	
olasz/részben angol

	Portugália
	
	
	
	

	Instituto Politécnico de Portalegre
P  PORTALE01
	4
	5 hónap
	környezetmérnök(2)
informatika (2)
	  portugál
   (angol)

	Románia
	
	
	
	

	"Transilvania" University of Brasov
RO BRASOV01

	8
	5 hónap
	építő (4)
villamos(2)
környezetmérnök(2)
	angol


	Politechnika University of Timisoara
RO TIMISOA04
	4
	
5 hónap

	építész  (2)
villamos (2)
	angol 


	Szlovákia
	
	
	
	

	Slovak University of Technology in Bratislava
SK BRATISL01
	2
	5 hónap
	építész MSc/PhD
	
angol
német


	Törökország
	
	
	
	

	Dumlupinar University,
Kutahya
TR KUTAHYA01
	9
	5 hónap
	gépész (3)
villamos (3)
építő (3)
	angol

	Yeditepe University,
Istanbul
TR ISTANBU21
	4
	4,5 hónap
	építő (2)
építész (2)
	angol

	Istanbul Kültür University
TR ISTANBU19
	4
	5 hónap
	építész
PhD/DLA
informatika
	angol




A pályázatról bővebb információt Somfai Réka kari koordinátor ad (somfai.reka@mik.pte.hu).

A pályázat előkészítése során ellenőrizze a partneregyetemek honlapjain a kurzuskínálatot, a kari honlapon megjelenő ekvivalencia táblázatot; tájékozódjon arról, hogy milyen nyelven és milyen képzési szinten (alap-, vagy mesterképzés) hirdetnek kurzusokat.
 
A hiányos, feltételeknek nem megfelelő vagy határidő után érkező pályázatokat 

nem áll módunkban elfogadni.

A pályázat pozitív elbírálása a rendelkezésre álló források függvénye!


A benyújtott pályázatok elbírálása:
A benyújtott pályázatokat a kar által felállított Bizottság bírálja el. A bírálati szempontokat a kar pályázatot elbíráló bizottságának ügyrendje rögzíti.

A pályázat elbírálásának menete:
	A pályázatokra maximum 100 pont adható
	
a) Nyelvtudás alapján: maximálisan 30 pont adható

Fogadó intézmény oktatási nyelve:

Államilag elismert C típusú felsőfokú nyelvvizsga :  20 pont
Államilag elismert C típusú középfokú nyelvvizsga: 15 pont


Más nyelv(ek)ből meglévő nyelvvizsga:

Államilag elismert C típusú felsőfokú nyelvvizsga :  10 pont
Államilag elismert C típusú középfokú nyelvvizsga:   5 pont

b) Tanulmányi eredmény alapján: maximálisan 40 pont adható

	alsó határ
	felső határ
	pontérték

	3,000
	3,199
	5

	3,200
	3,399
	10

	3,400
	3,599
	15

	3,600
	3,999
	20

	4,000
	4,299
	25

	4,300
	4,499
	30

	4,500
	4,799
	35

	4,800
	5,00
	40



c) Mentor tevékenység: maximálisan 10 pont adható
d) Közéleti tevékenység: maximálisan 10 pont adható
e) Tudományos tevékenység: maximálisan 10 pont adható


Az előzetes tartalmi bírálatot követően a kari szabályozás szerint a kar által meghatározott idegen nyelvekből szóbeli meghallgatás történhet. 
A bírálat során előnyt élveznek azok a hallgatók, akik nem vettek részt korábban az Erasmus programban.

Azok a hallgatók, akik nem kapnak ösztöndíjat, de az együttműködésért felelős intézet/tanszék kiutazásra javasolja őket, ösztöndíj nélkül is kiutazhatnak önköltséges, ún. label hallgatóként, ha más forrásból fedezni tudják kiutazásuk és kint tartózkodásuk költségeit. 
A pályázatok elkészítésével kapcsolatos kérdésekben a kari koordinátor tud további információval szolgálni.

Pécs, 2026.09.09.

Sikeres pályázást kívánunk!

Dr. Zagorácz Márk
dékán
PTE-MIK

